Partakoneiden hinnat vaihtelevat huomattavasti. Markkinoilta löytyy sekä parin kympin huonolaatuisia laitteita että useita satoja euroja maksavia luksustuotteita. Meidän näkemyksemme mukaan hyvät partakoneet kuitenkin asettuvat välille 50-300 €. Tätä halvemmissa laitteissa tuppaa esiintymään aina jonkinlaisia ongelmia esimerkiksi tehottomuuden, lyhytikäisyyden tai ihon ärtymisen kanssa. Reilusti yli 300 euroa maksavat laitteet puolestaan eivät meidän analyysimme mukaan pysty enää tarjoamaan rahalle todellista vastinetta, vaan hintaa on pyritty nostamaan erilaisilla näennäisesti arvokkailla ominaisuuksilla tai osilla.